張繼聰(阿聰)今天(29日)以活動大使身分,出席《中國香港國際籃球邀請賽2024》,負責頒獎給參加籃球賽的小朋友,他希望更多基層兒童接受優良籃球訓練機會。
熱愛打籃球的阿聰表示已有10年沒組隊打比賽,但他在家中製作小型籃球場,跟兒子張瞻一對一比賽,他說:「多數我贏,佢唔忿氣,會趁我唔喺屋企試苦練,佢小時候已睇我打比賽,但近年先對籃球產生興趣,我喺打波時同個仔溝通,好過嚴肅講道理。」他認為透過刻苦練習,讓兒子知道一分耕耘一分收穫,不會有捷徑,對他將來投身社會工作也有幫助。
說到太太謝安琪(Kay)不捨得17歲的兒子快將在外地留學,他贊成兒子到外國升學,他說:「男仔要學識獨立,磨練下係好事,喺香港生活太幸福,乜都有父母幫手處理,我好鼓勵佢課餘多啲同同學玩,但同佢講乜嘢可以做、可以試,唔死得就可以,叫佢以即刻死或慢性自殺為大前提先思考,佢都有同我講有同學飲酒、吸煙,問我點,我叫佢自己諗,我反而唔想個女將來去外國讀書,女仔驚恐嘅嘢太多。」